[{"text_idx": "#000000", "text": "Azpeitiak Beldurrezko Zinemaldia estreinatuko du gaur"}, {"text_idx": "#000002", "text": "Jaialdia girotzen joateko, Sanagustin kulturguneak Ospel Films ekoiztetxeak garatutako proiektuetako artbooken (irudi artistikoak edo ideia kontzeptual jakin bati buruz argitaratu gabeak biltzen dituzten arte liburuak) erakusketa bat hartuko du gaurtik igandera bitartean."}, {"text_idx": "#000004", "text": "Larunbateko programazioak ondo bereizitako lau zati izango ditu: 10: 00etan beldurrezko lau film labur proiektatuko dira (Post Mortem Mary, Carni\u0301voro, Un minuto eta Lay Them Straight); 12: 30ean emanaldi berri bati emango zaio hasiera, non hiru animaziozko film labur ikusi ahal izango diren (Homeless home, Loop eta Overrun) eta arratsaldean beldurrezko bi film ikusi ahal izango dira (16: 00etatik 16: 00etara)."}, {"text_idx": "#000005", "text": "Eguna osatzeko, Brew & Roll garagardo marka nafarrak Hator Hator garagardoa aurkeztu eta dastatuko du (20: 30ean Sanagustinen), Azpeitiko fantasiazko eta beldurrezko zinemaldi berriari bultzada emateko propio egina."}, {"text_idx": "#000006", "text": "Dena dela, I Hator Horror Fest igandean amaituko da, zinema baino askoz gehiago egongo den egunarekin. Izan ere, Sanagustin kulturgunean, 11: 00etan, workshop saio bat egingo dute Xanti Rodriguezek eta bere lantaldeak, eta 12: 30ean makillaje tailer bat izango da haurrentzat."}, {"text_idx": "#000007", "text": "Arratsaldean, arreta Soreasu antzokira itzuliko da, eta bertan (17: 00etan) The Thing (1982) filma ikusi ahal izango da, beldurrezko zinemaren klasikotzat jotzen dena."}, {"text_idx": "#000011", "text": "Zabaltzen ditugun albiste, erreportaje, elkarrizketa eta gainontzeko edukien kalitatea bermatzen saiatzen gara."}]